钦定古今图书集成/明伦汇编/闺媛典/第260卷 > 席祥妻吴氏
## 钦定古今图书集成/明伦汇编/闺媛典/第260卷 > 席祥妻吴氏

按《浙江通志》：吴氏，席祥妻，山阴人。祥赘于吴，生子未
晬而祥殁。氏年二十有六，叹曰：“吾席妇也，义不当留
父母家。”乃奉祥灵，榇绝涛江而东，葬于钱塘先茔之
次。从妯娌，事舅姑，抚遗婴。姑患疡痛，医曰：“此脓所苦，
孰能吮之？”吴氏吮之，无难色，姑疡遂愈。亲戚乡党咸称为节孝云。